
E L Ő T E R J E S Z T É S

Sülysáp Város Önkormányzata Képviselő-testületének

2016. május  26-án tartandó munkaterv szerinti ülésére

9. napirendhez

Tárgy: Főépítész megbízása a településrendezési eszközök felülvizsgálatával kapcsolatos feladatokra
Tisztelt Képviselő-testület!
Az épített környezet alakításáról és védelméről szóló 1997. évi LXXVIII. törvény (Étv.) szerint az önkormányzati főépítész: a helyi önkormányzat településrendezési, valamint e törvényben meghatározott egyéb építésügyi feladataival kapcsolatos döntéseit előkészítő személy.

Az Étv. 6/A. § (3) bekezdése alapján a települési önkormányzat az építésügyi feladatát a helyi rendeletei megalkotásával és a kapcsolódó sajátos jogintézményekkel, továbbá a települési önkormányzati főépítész közreműködésével látja el.
Ennek alapján a településrendezési eszközeink folyamatban levő felülvizsgálata kizárólag főépítész bevonásával folytatható le. 

Főépítészi feladatokkal a főépítészi tevékenységről szóló kormányrendeletben foglaltak szerinti képesítéssel rendelkező személy bízható meg, ezért megkerestük a – többek között az óvodabővítésünket is tervező – Gyenes Kálmánt (székhelye: 2760 Nagykáta, Mária u. 16.), aki főépítészként is tevékenykedik.

Ajánlata az előterjesztés mellékletét képezi, díja 120.000 Ft/hó, a megbízást előre láthatólag 2017. február 28. napig kell fenntartani.

Kérem a Képviselő-testületet döntése meghozatalára.

…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete 

1./ a településrendezési eszközeinek felülvizsgálatával kapcsolatos főépítészi feladatok ellátására 2017. február 28. napjáig terjedő határozott időre Gyenes Kálmánt (székhelye: 2760 Nagykáta, Mária u. 16.) bízza meg 120.000 Ft/hó díjazás ellenében,

2./ felkéri és felhatalmazza a polgármestert a szükséges intézkedések megtételére, a megbízási szerződés aláírására.





Határidő: 2016. május 31.
Felelős: polgármester
Sülysáp, 2016. május 19.

Horinka László s.k. 

